
Uidentificeret lys observeret fra 

Aalborg Lufthavn 


Af Ole Henningsen 

Et uidentificeret lys på himlen blev den 11. november 2013 kl. 19.06 observeret 
af den 43-årige flyveleder Henrik Nykjær fra kontroltårnet i Aalborg Lufthavn. 

Lysfænomenet er foreløbigt ikke identificeret. 

Lyset blev observeret på den sydlige himmel i retning ca. 190 grader bevægende 
sig i nordøstlig retning med høj, jævn hastighed. Højden blev vurderet til lav, 
men skyldes iflg. flyvelederen, at afstanden til objektet måske kan have været 
stor. Virker desuden som svagt stigende i forhold til horisonten, indtil objekt 
forsvinder (fader ud) i østlig retning i forhold til Aalborg Lufthavn. 

Lyset var mest markant på den sydlige himmel, og størrelse på objektet virkede 
også størst på dette tidspunkt. Hastigheden var væsentlig højere end ved et fly, 
også selvom dette ville ligge lavt i forhold til horisonten. Mest af alt var farven 
den samme som ved en efterbrænder på et jagerfly, men det passede ikke 
overens med retningen det bevægede sig i, oplyser Henrik Nykjær. 

Flyvelederen oplyser yderligere til UFO-Mail, at begge vagthavende i 
kontroltårnet så lyset, og at der på tidspunktet for observation ingen luftfartøjer 
var på radar, der kunne passe med det observerede lys, hverken i retning eller 
bevægelse. 

Observationen undersøges i øjeblikket nøjere af SUFOI, og skulle UFO-Mails 
læsere have informationer, der kan belyse observationen yderligere eller 
medvirke til en opklaring af lysets natur, vil en henvendelse til redaktionen være 
velkommen på www.ufo.dk. 

En lignende observation er gjort tilbage i 2007 og omtalt i UFO- 
Mail : frttQi/Zwww^sufoLdkZufojmai^^ 

Observationen blev gjort fra 

_ kontroltårnet i Aalborg Lufthavn. 

Foto: NAVIAIR 

Fra SUFOI's Fotoafdeling 

Af Ole Henningsen 

4733 Tappernøje 3. august 2013 

Fra formanden for Astronomisk Selskab Henry Nørgaard modtog SUFOI's Fotoafdeling en henvendelse vedr. en 
videosekvens, man havde modtaget fra Thomas Engelund, Brøderup ved Tappernøje. 

Optagelsen var foretaget med en mobiltelefon i klart vejr mod syd og sydøst den 3. august. 

Henry Nørgaard oplyser yderligere, at der faktisk blev observeret flere (fire) ret hurtigt på hinanden følgende 
uidentificerede objekter på sydhimlen. Han er selv inde på i henvendelsen, at det måske kan have været 
varmluftballoner, men da han aldrig selv har set sådanne tingester om natten (aftenen), så det kunne være „sjovt" at 
få det enten af- eller bekræftet fra SUFOI. 








Udsnitsforstørrelse fra 
originalvideoen (TH) 
med ændrede lys- og 
kontrastforhold. 

SUFOI's 

konklusion 

Efter en nærmere 
gennemgang af den 
modtagne videosekvens 
er SUFOI's Fotoafdeling 
ikke i tvivl om, at det 
også i dette tilfælde 
drejer sig om små 
varmluftballoner 
opsendt fra 

nærområdet. 
Bevægelsesretning på 
himlen var endvidere i 
overensstemmelse med 
vejrdata fra DMI. 


2860 Søborg 23. august 2013 

En 33-årig observatør fra Søborg beretter i sin henvendelse: 

„Står en sommeraften sammen med 2 venner og venter på deres bus, da en af os får øje på et lys på himlen, som nu 
er ved at være noget mørk. 

Lyset er orangefarvet og kommer fra øst. Det bevæger sig mod vest og først, tror vi, det er et fly eller helikopter, da 
det vi kan høre motorstøj. Men det kommer fra et fly, der bevæger sig fra sydvest mod nordøst. Da det har passeret, er 
lyset der stadig og bevæger sig med en stabil hastighed i en lige linje. Nu uden nogen motor lyd. Det forsætter et 
stykke hen over himlen og begynder at tone væk, som om det drejer opad, for til sidst at forsvinde. 
Nr. 2 dukker så op, samme sted som det første kom fra. Rejser samme linje henover himlen, samme farve og størrelse 
som nr. 1. Igen ingen lyd. 

Det forsætte lidt længere end den første, men laver samme udtoning, som om det drejer opad. Men der er ingen 
skygge som forsætter, som hvis det havde været et fly eller helikopter. Mod vest er der stadig lidt lysere himmel, ikke 
meget, men nok til, at man ville kunne havde set noget, der havde forsat i den retning. 
Vi holder øje efter, om der kommer en nr. 3. Men nej. Kun 2. 

Den ene af mine venner prøver at filme nr. 2. med sin iPhone. Men er pt. ikke sikker på, hvor meget han fik med, eller 
hvor godt det blev, pga. mørket. 

Det sjove er måden nr. 2 dukker op på. Det starter bare. Ikke noget der kommer nedefra, det er der bare pludselig. 

Har set mange ting på natte himlen gennem tiden. Meteorer, satellitter, fly i forskellige vinkler, signalblus, projektører 
og andet lys show. Men ikke noget der ligner det, jeg så her. 

Tætteste, jeg kun forstille mig, er to satellitter, som har været i samme bane. Den nedadgående sol, som nu er under 
horisont linjen, har fået spejlet sig i satellitternes solfangere og lavet denne effekt. 
















INGEN UFOER PÅ HIMLEN 

NØRRE ALSLEV Der er ingen grund til at 
alarmere politiet, hvis borgere i Nørre 
Alslev i morgen aften observerer mær* 
keligt lys på himlen over Gåbense 
Strandvej. 

Politiet har nemlig modtaget ansøgning 
om og givet tilladelse til. at der bliver 
sat 10 kinesiske lanterner op mellem 
klokken 20 og 21, så der er hverken tale 
om ufoer eller andre uforklarlige him¬ 
melfænomener. 

Screenprint af starten på den modtagne videosekvens. SUFOI'S 

konklusion 

Efter en nærmere 
gennemgang af den 
modtagne videosekvens 
er SUFOI's Fotoafdeling 
heller ikke i denne sag i 
tvivl om, at det drejer 
sig om små 

varmluftballoner 
opsendt fra 

nærområdet. 

Bevægelsesretning på 
himlen var også i dette 
tilfælde i 

overensstemmelse med 
vejrdata fra DMI, hvilket 
understøtter et luftbåret 
objekt. 

Læs mere om små varmluftballoner 

En stor del af sommerens modtagne fotos og videoer undersøgt af SUFOI's Fotoafdeling drejer sig - traditionen tro - om 
små varmluftballoner opsendt fra nærområdet. De „lysende objekter" på mange af disse fotosager har naturligvis 
derfor i bund og grund nogenlunde samme udseende. 

Og man skal ikke tro, at ret mange „ballon-opsendere" på forhånd har bedt om myndighedernes tilladelse, som det ses 
herfra Lolland-Falsters Folketidende 13. september 2013. 

Opsendelsen gav i øvrigt ikke anledning til indrapporterede „lokale" ufo-oplevelser. 

Få flere oplysninger om varmluftballoner på adressen: http://www.sufoi.dk/info/balloner.php . 




V 12. september 2013 


Henvendelsen til SUFOI lyder: 

„Den 12.09.2013 kl. ca. 21:44 kikker jeg ud af mit køkkenvindue fra 2. sals 
højde i bebyggelsen Ådalshaven. Mod Sædding Strand/Skallingen, hvor jeg får 
øje på en stor hvid kugle (ligner månen i mindre format). Jeg har tidligere sendt 
en mail den 04. december 2012 om en meget gul lyskugle fotograferet i samme 
retning. (I denne henvendelse noteres det bl.a.: Tror straks, at det er en 
helikopter på vej ind med projektørlyset tændt. Lyset er dog meget gult og 
større i forhold til projektører på helikopterne). 

Lyskuglen står stille. Jeg når at tage flere billeder (klokken er nu 18:44) med 
mobiltelefonen ud gennem køkkenvinduet. Man kan se lyskuglen på billederne, 
men er svært at forklare, medmindre man kan splitte billedet ad. 
Mobiltelefonen er En Apple IPhone 3G S. 

Er det nogle oplysninger I kan bruge?" 

SUFOI's kommentarer 

Det er desværre ikke ud fra den modtagne indberetning og de modtagne 3 fotos 
muligt at finde en forklaring på det observerede og fotograferede. Fotografierne 
giver ikke detaljer eller holdepunkter for en mulig forklaring/opklaring. 

Billeder og beretning er også sammenholdt med den tidligere modtagne 
indberetning fra samme adresse den 29. november 2012 uden at dette har 
ændret på tingene. 

Observatøren nævner selv i sin første henvendelse indflyvning af lufttrafik fra 
Nordsøen (evt. fra andre destinationer) og der er derfor eksperimenteret med 
internetsitet FlightRadar24.com, der dog for denne seneste indberetning umiddelbart kun viser et enkelt fly på en rute 
med kurs mod Esbjerg (Haugesund-Bremen) på det pågældende tidspunkt. Dette fly er i godt 11 kilometers højde og 
landingsprojektør vil formentlig ikke komme på tale i dette tilfælde. 

Det skal dog tilføjes, at ikke alle fly er registreret på FlightRadar24.com, kun flyene med såkaldt Mode S responder. 
Dvs. mindre lavtgående fly (incl. helikoptere) ses ikke registreret på denne måde. 

I og med, at der er tale om lys, der er observeret flere gange, så vil de formentlig kunne tænkes at optræde igen. 
SUFOI's Fotoafdeling foreslår derfor, at observatøren får taget nogle flere og gode fotos fra fri luft (med fast underlag 
for kameraet, hvis det er mørkt for at undgå uskarpheder) og ligeledes undgår refleksioner fra vinduesruder, ligesom 
det anbefales, at observatøren går udenfor for at følge lysene og deres bane/forsvinden. Andre vidner vil også være en 
stor fordel. Derved ville der måske kunne findes en forklaring på det observerede/fotograferede. 

Med baggrund i kvaliteten af de modtagne fotos må sagen rubriceres i arkivet i kategorien utilstrækkelige data. 

Men vi hører naturligvis gerne læsernes kommentarer. 


De modtagne fotos er meget mørke. 
Herover ses en lidt „lysnet" udgave. 


5750 Ringe 
26. juli 2013 


En 44-arig mand fra Ringe beskrev sin oplevelse 
således: 

„Jeg har lige oplevet en overflyvning, som jeg ikke kan 
relatere til noget menneskeskabt. 

Jeg sad på min altan, og i minuttet 21.31 ser jeg et 
lydløst objekt overflyve Midtfyn. Det tager mig lige et 
par sekunder, at gribe mobilen, og få kameraet klar. Jeg 
har 5 billeder taget med mobil, som jeg ikke har set 
kvaliteten af endnu, da jeg hellere ville dele denne 
besked med jer. 

Jeg bemærker samtidigt en flyvemaskine, men på lyden 
har den en øst-nordøstlig retning. Objektet sådan som 
jeg oplever det afviger ikke mange grader fra Nord. 
Objektet er ovalt/æggeformet, og bevæger sig med en 
hastighed, jeg ikke har set magen, med mindre et 
privat propelfly har været 200 meter oppe, eller 
forsvarets F-16, i direkte linie max. har været 1000 
meter væk. 

Billeder tilgår SUFOI uredigeret." 



Det observerede objekt fylder ikke meget på de modtagne 
optagelser, hvoraf ovenstående er langt den bedste af 
billederne. Den lille mørke aftegning ses meget svagt th. for 
midten af billedet. 

Med baggrund i kvaliteten af de modtagne fotos må også denne sag 
rubriceres i arkivet i kategorien utilstrækkelige data. 

Men vi hører naturligvis gerne læsernes kommentarer eller 
yderligere oplysninger. 


I en kraftig udsnitsforstørrelse tager den lille aftegning på 
fotoet sig således ud (tv.) ved samtidig anvendelse af div. 
filtre i billedbehandlingsprogram. 




4800 Nykøbing 
F. 

7. oktober 2013 

Kurt S. Rasmussen, Nyk. F., 
skriver i sin henvendelse: 

„Min kone og jeg var på en lille 
vandretur ved Hasselø strand ved 
Nykøbing Falster > da tog vi nogle 
billeder med vores 

mobiltelefoner. 

Jeg ser senere, at det ene billede 
ser lidt anderledes ud. Der er 
kommet noget ekstra på himlen, 
som ingen af os havde 
bemærket. Det var først da 
billedet blev set på en større 
skærm, at vi så det. 

Jeg sender billedet samt et 
andet, som jeg tog 6 sekunder 
senere, men hvor der ikke er 
noget at se. 

Jeg håber , at SUFOI kan give mig 
en forklaring." 




Udsnitsforstørrelser af aftegningen, th. med ændrede lys- og kontrastforhold. 

SUFOI's konklusion 

SUFOI's fotokonsulenter har haft lejlighed til at se nærmere på optagelsen, og flere forklaringer har været vendt i 
luften. 

Man hæfter sig ved, at det eneste, som er utydeligt på det glimrende foto fra en solrig efterårsdag, er den ukendte 
flyvende genstand, hvilket må betyde, at den befinder sig uden for fokus og altså meget tæt på kameraet. 

Efter en nærmere gennemgang af fotoet er man enige i, at aftegningen viser et insekt, der med stor hastighed er fløjet 
tæt forbi kameraets objektiv, uden at være bemærket af fotografen. 

Fotografen svarer efterfølgende: 

„Mange tak for et meget fyldigt svar, samt dokumentationen som SUFOI også medsendte, meget interessant at se. Ja 
jeg må jo nok tilslutte mig ekspertisen, og erkende, at det bare er et insekt." 




Løst og facts 

ved Ole Henningsen 

Vores sanser snyder os til at se i mørke 

Selv når der intet lys er, kan vi mennesker følge vores hænders bevægelser med øjnene. Vi tror endda, vi kan se dem, 
viser et nyt amerikansk eksperiment. 

Ifølge dette nye studie tyder det på, at vores sanser påvirker hinanden så meget, at vi nogle gange ser noget, vi faktisk 
ikke kan se. 

Lyder det forvirrende, så forestil dig, at du er i et rum uden lys. Du vifter din hånd frem og tilbage foran dit ansigt. Kan 
du se hånden? Teoretisk set vil svaret være nej, men i praksis kan du måske godt alligevel. Forskere fra University of 
Rochester i USA har sat 129 personer til at udføre netop den øvelse, og her kunne de fleste faktisk se deres hånds 
bevægelser og følge den med øjnene. 

„Ifølge den nuværende forståelse af et naturligt syn, så kan det ikke lade sig gøre", siger hjerneforskeren Duje Tadin, 
der står bag undersøgelsen, i en pressemeddelelse fra universitetet. 




Alligevel målte en såkaldt „eye tracker", der fulgte testpersonernes øjenbevægelser, at over halvdelen af personerne 
kunne 'se' håndens bevægelser med øjnene 
Læs mere om eksperimentet hos Videnskab.dk: 

http://videnskab.dk/krop-sundhed/vores-sanser-snyder-os-til-se-i- 

morke?utm source=vores+nvhedsbrev&utm campaian=d24a208efl- 

nvhedsbrev 2013111311 13 2013&utm medium=email&utm term=0 d2f5c83eb4-d24a208efl-207967049 . 

og se den tilhørende video: 

http://www.youtube.com/watch?v=IBm4fvCwcGM#t=71 


Transportfartøjet Albert Einstein 



I ES As ATV-4 
Albert Einstein 
rumsonde 
brændte op 
over Stille 

havet d. 2. 
november, og 
for første gang 
blev dette 
fotograferet fra 
rummet fra 

Den 

Internationale 

Rumstation. 

Astronauterne om bord på den Internationale Rumstation (ISS) skal have mad, drikke og andre materialer for at 
overleve i det barske miljø udenfor Jordens atmosfære. Denne last fragtes til ISS med ESA's Automated Transfer 
Vehicle (ATV), og seneste af disse ved navn ATV-4 Albert Einstein blev sendt af sted i juni i år med en last på 7 tons. 
ATV-4 blev derefter brugt som en slags stor skraldespand hvor alt affald fra ISS blev opbevaret. 

ATV rumfartøjerne er designet til at brænde op i atmosfæren, og bruges derfor ikke til at transportere mennesker eller 
last, der skal tilbage til Jorden. 

Det er første gang at astronauterne har set lastfartøjet brænde op i atmosfæren. Dette var kun muligt fordi 
astronauterne lod ATV-4 Albert Einstein gå i kredsløb i fire dage fra den 28. oktober og planlagde dets styrt gennem 
atmosfæren til at finde sted 100 km direkte under rumstationen. 

Den 2. november styrtede ATV-4 Albert Einstein så ned, og det planlagte billede af det brændende rumfartøj blev taget, 
og vil nu blive analyseret og brugt til videreudvikling af andre fartøjer der ved lide samme skæbne. 

Læs mere herom i astrofysiker Tina Ibsens artikel på Tycho Brahe Planetariums site: http://planetariet.dk/artikel/albert- 
einstein-br%C3%A6nder-op-i-atmosf%C3%A6ren?utm source=AstroNvt&utm campaiqn=d6c33ccblc- 

RSS EMAIL CAMPAIGN&utm medium=email&utm term=0 d3f45f5000-d6c33ccblc-338981225. 











Pilot så Soyus-Kapsel med ISS-Crew-37 
på vej ned gennem atmosfæren 



Sporet på himlen fra rumkapslen på vej ned gennem 
atmosfæren fotograferet fra passagerfly på vej fra London 
til Singapore. 


Foto: Luftkaptajn Wijker/ESA/ http://www.hjkc.de/ 


Luftkaptajn Wijker kontaktede ESA, European Space Agency, og fortalte, at han den 11. november omkring kl. 02.30z 
fløj med BA15 fra London til Singapore. Flyet befandt sig over Rusland i nærheden af Rostov, da man fra flyet fik øje på 
et objekt syd for dem, som de ikke kunne identificere. Da det kom nærmere blev det observeret som en lysende 
ildkugle, der med stor fart nærmest fulgte jordens krumning og forsvandt over horisonten i nord. 

Det lykkedes luftkaptajn Wiljker at tage billeder af det spor på himlen, som ildkuglen efterlod. 

„Ildkuglen" var rumkapslen Soyuz TMA-09M på vej fra ISS - Den Internationale Rumstation, mod efterfølgende sikker 
landing i Kazakhstan. Om bord i rumkapslen var ESA astronaut Luca Parmitano, NASA's Karen Nyberg, den russiske 
rumkaptajn Fyodor Yurchikhin og ikke mindst den olympiske fakkel, der havde været en tur i ISS. 

http://www.hikc.de/ bloq/2013/11/15/raumfahrt—airline-pilot-sah-rueckkehr-von-iss-crew-37-mit-soyus-zur-erde/ 



Dette nye billede af kometen C/2012 SI (ISON) blev taget 
af TRAPPIST national telescope på ESOs La Silla- 
observatorium om morgenen fredag d. 15. november 2013. 

Billedet er sammensat af fire forskellige 30-sekunds 
eksponeringer gennem blå, grønne, røde og nær-infrarøde 
filtre. Når kometen bevæger sig foran baggrundsstjernerne 
kommer de til at ligne multifarvede prikker. 

Foto: ESO 

Kometen ISON blev først set på himlen i september 2012, og vil have sin mindste afstand til Solen sidst i november 
2013. TRAPPIST har overvåget komet-ISON siden midten af oktober ved at bruge bredbånds-filtre, ligesom dem der er 
brugt til at tage dette billede. Den har også brugt særlige smalbånds-filtre, der kan isolere udstrålingen fra en antal 
gasser, hvilket gør det muligt for astronomer at tælle hvor mange af hver slags molekyler der udsendes fra kometen. 
ISON var meget stille indtil d. 1. november 2013, da dens første udbrud fordoblede det antal gasser der blev udsendt af 
kometen. Den 13. november lige før dette billede blev taget, rystede et andet udbrud kometen og forøgede dens 
aktivitet med en faktor ti. Den er nu klar nok til at kunne ses gennem en kikkert fra et mørkt sted på morgenhimlen 
mod øst. 

Disse udbrud blev skabt at den intense varme fra Solen, der når isen i kometens lillebitte kerne mens den suser ind 
mod Solen, hvilket får isen til at sublimere og smide store mængder støv og gas ud i rummet. Når ISON er i sin 
mindste afstand til Solen d. 28. november (kun 1,2 millioner km fra overfladen - kun en smule mere end Solens 
diameter!) vil varmen få endnu mere af isen til at sublimere. Dette kan dog også få komet-kernen til at brække i 
mindre stykker, der vil fordampe fuldstændigt inden kometen bevæger sig væk fra Solens intense varme. Hvis ISON 
overlever dens tur forbi Solen, kan den blive fantastisk klar på morgenhimlen. 
http://www.eso.org/public/dennnark/innaqes/potw/ . 







Se komet ISONs bane i en flot interaktiv model: 
http: / / www.solarsvstemscope.com /ison / 



Et særpræget og yderst flot himmelfænomen fik for nylig beboerne i den autonome kinesiske provins, Indre Mongoliet, 
til at spærre øjnene op og finde mobilkameraerne frem. På himlen var der tilsyneladende hele tre sole at se. 

Ifølge Chang Xin, der arbejder på Chifengs meteorologiske bureau, skyldes det mærkelige fænomen dog nogle 
iskrystaller i et højtliggende skylag, der reflekterer sollyset på en måde, så det ser ud som om der er tre, skriver bt.dk. 
Se video af himmelfænomenet: 

http://www.bt.dk/udland/vildt-faenomen-i-indre-monqoliet-er-der-nu-tre-sole 

Bisolsfænomen 

Der er ingen tvivl om, at der i videooptagelserne er tale om et bisolsfænomen (latin, fra græsk, parhelion) der er et 
atmosfærisk fænomen, som optræder når sollys reflekteres fra og brydes af små iskrystaller i cirrus- eller 
cirrostratusskyer. De optræder normalt som en lys og nogle gange farverig plet på himlen, omkring 22° til venstre eller 
højre for solen. 

For at fænomenet kan opstå må skyerne kun bestå af iskrystaller, hvilket kræver en temperatur på omkring -40° C. 
Cirrusskyer er højtliggende skyer - de ligger i ca. 8-10 km's højde. I denne højde er det altid koldt, skyerne her er ikke 
vanddråber, men små iskrystaller. 


Kilde: http://da.wikipedia.org/wiki/Bisol 



Disse optagelser af bisolsfænomen på Møn den 17. november 2013 er ikke er helt så spektakulære som de 
„mongolske". Men kig selv efter på himlen. Sådanne fænomener ses oftere, end man måske umiddelbart regner med. 

Fotos: Ole Henningsen 












Om bisole, solhunde, haloer m.v. se: 

http://www.dmi.dk/en/laer-om/tema/lvsfaenomener-temaforside/haloer/ og 

http://www.dmi.dk/nyheder/arkiv/nyheder-2013/ll/solhunden-flammer/ . 


Rullende sky på Texas-himlen 



Et ægtepar tæt ved byen Amarillo fik sig noget af en oplevelse, da de så en meget speciel sky på himlen. 

Det er en såkaldt „rullesky" som blev fotograferet i Timbercreek Canyon tæt ved Amarillo i Texas her forleden. Det 
ligner måske en invasion fra det ydre rum, men skyen er ganske ufarlig! Del den med dine fb-venner, skriver 
meteorolog Mikkel Hybel Fønsskov/DR Vejret 14. november 2013: 

httPs://www.facebook.com/photo.php?v= 10151789035751915&set=vb.l44328868923978&tvpe=3&theater 

Læs hele historien: 

http://www.dr.dk/Nyheder/Veiret/2013/ll/14/162522.htm 

Søg på nettet f.eks. efter „roil cloud texas" og se en masse andre fotos af denne type særprægede skyer. 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2013. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 














